ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ኣፍጋኒስታን፡ ሓደ ወትሃደራዊ ቤት ትምህርቲ ኣፍጋኒስታን መጥቃዕቲ ነቶግቲ ወሪድዎ 29 ጥሪ 2018 ምንጪ ስእሊ, Reuters መግለጺ ስእሊ, መጥቃዕቲ ኣብ ዝተፈፀመሎም ከባብታት ዝርከቡ መንገድታት ብሓይልታት ፀጥታ ተዓፅዮም። ኣብ ርእሰ-ከተማ ናይ ኣፍጋኒስታን ካቡል ኣብ ዝርከብ ሓደ ወትሃደራዊ ቤት ትምህርቲ ብዕጡቓት ብዝተፈፀመ መጥቃዕቲ ብውሑድ 11 ወተሃደራት ተቐቲሎም። ካልኦት 16 ወተሃደራት ኣፍጋኒስታን ከምዝተጎድኡ ድማ ሚኒስትር ምክልኻል እታ ሃገር ንቢቢሲ ኣፍሊጡ። ኣብ ርእሰ-ከተማ ኣፍጋኒስታን ካቡል ኣብ ዝርከብ ሓደ ወትሃደራዊ ቤት ትምህርቲ ድማ፡ ድምፂ ከቢድ ቶኽስን ነቶግትን ይስማዕ ኣሎ። ኣብቲ መጥቃዕቲ 5 ዕጡቓት ዝተሳተፉ እንትኾኑ፡ እቶም ኣርባዕተ ከም ዝተቐተሉን እቲ ሓደ ከም ዝተኣሰረን ተገሊፁ። እቲ ማርሻል ፋሂም ሃገራዊ ኮለጅ ምክልኻል ብሰኑይ ንግሆ መጥቃዕቲ ከምዝወረዶ ጸብጻባት ሓቢሮም። እዚ ናይ ሎሚ መጥቃዕቲ ድሕሪ ሒደት መዓልታት ናይቲ ህይወት ኣስታት ሓደ ሚእቲ ሰብ ዝቐዘፈ ኣብ ኣምቡላንስ ብዝተጻወዱ ቦምባታት ዝተፈጸመ መጥቃዕቲ'ዩ ስዒቢ መጺኡ። ዳዕሽን (እስላማዊ መንግስቲ) ጣሊባንን ኣብታ ከተማ መጥቃዕትታት ክፍጽሙ ጸኒሖም ኣለዉ። ካብ ሰዓት ሓሙሽተ ወጋሕታ ኣትሒዙ ድምጺ ሓያሎ ነቶግትን ፎኮስቲ ብረታትን ከምዝተሰምዐ ልኡኽ ቢቢሲ ኣብ ካቡል ማሕፉዝ ዙበይደ ሓቢሩ። ማዕከን ዜና ኣፍጋኒስታን ቶሎ ድማ ሓይልታት ጸጥታ ንኹሉ ኣብቲ ከባቢ ዝርከብ መንገድታት ከምዝዓጸውዎ ሓቢራ። ብመሰረት ጸብጻብ ቶሎ፡ ኣፈኛ ናይ ፕረሲደንት መጥቃዕቲ ከምዝተፈጸመ ኣረጋጊጹ'ሎ። ዋላ ሓደ ካብቶም ነቲ መጥቃዕቲ ዝፈጸሙ ሰባት ካብቲ ቀዳማይ ልዳት (ገይት) ከምዘይሓለፈ ድማ ሓቢሩ። ማዕከን ዜና ናይ ፈረንሳ ኤ ኤፍ ፒ ድማ ንሓደ ኣፈኛ ናይ ፖሊስ ብምጥቃስ ቶኽስን መጥቃዕቲ ሮኬታትን ከምዝነበረ ኣረጋጊጺ፡ ሕጂ ግን ኩነንታት ከምዝሃደአ ወሲኹ ጸብጺቡ። ብመሰረት ጸብጻብ ሮይተርስ ድማ ኣብ ሓደ ወተሃደራዊ ቦታ መጥቃዕቲ ነይሩ፡ ብዕጡቓት ከምዝተፈጸመ ግን ንጹር ኣይኮነን። ገለ ጸብጻባት ድማ እቶም ነቲ መጥቃዕቲ ዝፈጸሙ ዕጡቓት ኣብ እዋን'ቲ መጥቃዕቲ ከምዝተቐትሉ ይሕብሩ። እቲ ብቐዳም ዝተኻየደ ናይ ኣምቡላንስ መጥቃዕቲ፡ ሓደ ሰሙን ድሕሪ'ቲ ህይወት መብዛሕትኦም ወጻእተኛታት ዝኾኑ ዕስራን ክልተን ሰባት ዝቐዘፈ ኣብ ሓደ ሆቴል ናይ ካቡል ዝተፈጸመ መጥቃዕቲ'ዩ ስዒቡ መጺኡ። ጣሊባን ነቲ መጥቃዕቲ ከብዝፈጸሞ ተኣሚኑ። ወትሃደራዊ ትካላት ኣፍጋኒስታን ብተደጋጋሚ ዒላማ መጥቃዕቲ ዕጡቓት ክኾና ጸኒሐን ኣለዋ። ዓሰርተ ሓሙሽተ ተዓለምቲ ወተሃደራት ኣብ ጥቅምቲ 2017 ኣብቲ ኣብ ምዕራባዊ ክፋል ናይ ካቡል ዝርከብ ማርሻል ፋሂም ወትሃደራዊ ቤት ትምህርቲ ብዝተፈጸመ ናይ ነታጒ መጥቃዕቲ ተቐቲሎም ነይሮም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
